Norsk Amatørteaterforbund

Gled dere til Lunnerrevy!
2015-02-06 - 2015-02-21
Det blir “Revy for alle (bom)penga” i regi av Lunner Revy- og Teatergruppe igjen!

Forestillinger:
– Premiere 6. februar kl. 19.00
– 8. februar kl. 19.00
– 13. februar kl. 19.00
– 14. februar kl. 17.00
– 15. februar kl. 19.00
– 19. februar kl. 19.00
– 20. februar kl. 19.00
– 21. februar kl. 17.00
Skuespillere: Roar Kalvsjøhagen, Viggo Bråthen, Mari Lunder, Mette Bråthen, Marthe M. Ohren, Jan Erik Kalvsjøhagen og Øyvind Sogn.

BADS inntar OS (ikke OZ)
2015-02-07 - 2015-02-15
Teatergruppa BADS (Bergen Amateur Dramatic Society) inntar Fana kulturhus 7. februar og har totalt sju forestillinger. Det er Rosemary Lund som har skrevet og instruert “The Wizard of Os”, og lover mye sang, dans og moro for hele familien.

Alladin i Kongsberg
2015-02-11 - 2015-02-14
Kongsgårdmoen Barne- og Ungdomsteater setter opp “Alladin junior” 11.-14. februar. Kongsgårdsmoen Barne- og Ungdomsteater er en gruppe på 22 barn og minst like mange foreldre som jobber med en teateroppsetning hver vår.
I årets stykke befinner vi oss ved portene til det kongelige palass i den fjerntliggende byen Agrabah. Mot hennes egne ønsker forbereder prinsesse Jasmine seg til å velge seg en ektemann. Hennes far, sultanen, insisterer på at hun skal velge mellom tre besøkende prinser. Presentasjonen av prinsene blir brått avbrutt av en flyktende brødtyv…

I denne historien møter du blant annet prinsesse Jasmine, hennes far sultanen, storvisiren Jafar og hans medhjelpere; Iago og Razoul, Aladdin, Genie og et magisk teppe og fortellere. I tillegg vil du møte vakter, tjenere, haremsjenter, handelsmenn og flere andre.

Aladdin jr. bygger på Disneys animasjonsfilm Aladdin.
